kardosdrur/scandi-wiki huggingface dataset:
Giora Feidman

Giora Feidman (født 26. marts 1936 i Buenos Aires) er en argentinsk klezmer musik-folklorist og klarinettist.

Han blev født i Buenos Aires, Argentina, og kommer fra en familie af klezmermusikere. Hans far, bedstefar og oldefar har komponeret musik til bryllupper, bar mitzvaher, og ferie-fester i Centraleuropas ghettoer.
Feidman startede sin karriere som den yngste klarinettist nogensinde et engagement Israels symfoniorkester. Han forlod orkestret i begyndelsen af 1970'erne for at starte en solokarriere. Feidman har optrådt som solist med Berlinersymfonikerne og Kronos Kvartetten. Han spillede klarinet soliene i soundtracket til Schindlers Liste, der vandt en Oscar.
Feidman har arbejdet med mange musikere, herunder Ariel Ramirez og marokkanske Ali Hafid.
Han spiller også basklarinet.

Udvalgt diskografi

 Clarinettango (1990)
 The magic of the klezmer (1991)
 Viva el klezmer (1991)
 TangoKlezmer (2001)
 Feidman plays Piazzola (2002)
 Klezmundo (2003)''

Eksterne henvisninger 

Musikere fra Argentina
Personer fra Buenos Aires
Pedro Cea

José Pedro Cea (1. september 1900 – 18. september 1970) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han var også med til at vinde to sydamerikanske mesterskaber, i henholdsvis 1923 og 1924, samt guld ved både OL i 1924 og OL i 1928.

Cea spillede på klubplan for Bella Vista og Nacional i hjemlandet.

Efter sit karrierestop var Cea træner, og var træner for det uruguayanske landshold, der vandt det sydamerikanske mesterskab i 1942

Titler 
VM
 1930 med Uruguay

Sydamerika-Mesterskabet (Copa América)
 1923 og 1924 med Uruguay

OL
 1924 og 1928 med Uruguay

Referencer

Eksterne henvisninger 
 Footballdatabase.eu spillerinfo

Fodboldspillere fra Uruguay
Fodboldtrænere fra Uruguay
Verdensmestre i fodbold
Fodboldspillere fra Club Nacional de Football
Personer fra Montevideo
Andrew Bradford

Andrew Bradford (1686 – 24. november 1742) var en amerikansk bogtrykker i kolonitidens Philadelphia. Han udgav den første avis i Pennsylvania i 1729. Han var søn af William Bradford, der ligeledes var bogtrykker, og barnebarn af to andre. 

I 1692 flyttede familien til New York, hvor han blev oplært i trykkerifaget af sin far. Han vendte dog tilbage til Philadelphia i 1712 hvor han åbnede sit egen trykkeri. Den 22. december 1719 begyndte han udgivelsen af det amerikanske ugeblad American Weekly Mercury, og han fortsatte på avisen indtil sin død. Han underviste også sin nevø William Bradford i trykkefaget, og på et tidspunkt ansatte han Benjamin Franklin, da Franklin første gang kom til Philadelphia.

Bogtrykkere
Personer fra USA
David Jassy

David Moses Jassy (født 11. april 1974 i Solna, Sverige) er en svensk musiker, sangskriver, og musikproducent.
Den 4. marts 2010 blev han ved retten i Los Angeles dømt for drab på den norske pianist og komponist John Osnes. Jassy kan tidligst blive benådet i 2024.

Biografi 
Jassy blev født af en gambisk far og en estisk mor. Han og Andrés Avellan dannede R & B- hip hop duoen, navigatørerne.
i 1999 udgav de deres tredje og mest succesfulde single "Superstar".han er også kendt under sit kunstnernavn Dave Monopoly. David Jassy har især skrevet og produceret sange for Ashley Tisdale , Heidi Montag og Darin .

Sangproduktioner 
Jassy har skrevet "Be Good to Me" og "Not Like That" fra Ashley Tisdale's album Headstrong og "It's Alright, It's OK" og "Crank It Up" fra Tisdale's Guilty Pleasure. han har ogs¨å skrevet Goodbye to Yesterday og "Back Off" til No Angels, "Love Struck" til VFactory", "Runaway" og "Karma" for Darin, "Body Language" for Heidi Montag og "Pyramid" for Charice.

Retsforfølgesen 
Jassy blev anholdt af politiet i Los Angeles den 23 november, 2008.mistanken om mordet på jazzmusikeren John Osnes kom efter en konfrontation ved en korsvej den foregående dag.

Referencer

Eksterne henvisninger 
 
 

Sangskrivere fra Sverige
Sangere fra Sverige
Mordere fra Sverige
Svensksprogede forfattere fra Sverige
Manuel Uribe

Manuel Uribe Garza (11. juni 1965 i Monterrey- 26. maj 2014) var en person fra Monterrey i den mexicanske delstat Nuevo León, der på et tidspunkt var det tungeste menneske i verden. Han vejede på et tidspunkt 558 kilogram. Han fik stor medieopmærksomhed, da han optrådte hos tv-selskabet Televisa i januar 2006. I marts 2007 satte han sig som mål at tabe sig til en vægt på 120 kg.

Den 28. oktober 2008 havde han reduceret sin vægt til 360 kg.

Eksterne links 
 Nekrolog i The Washington Post

Personer fra Monterrey
Verdensrekordindehavere
Lac Qui Parle County Courthouse

Lac Qui Parle County Courthouse, 600 6th Street i Madison, Lac Qui Parle County i den amerikanske delstat Minnesota, er en nyromansk bygning fra 1899. Den blev designet af arkitekterne Buechner og Jacobson og bygget af Olaf Swenson, hvilket kostede $30.689.

Fodnoter 

Bygninger, konstruktioner og anlæg i Minnesota
Tijuana-kartellet

Tijuana-kartellet (Cártel de Tijuana), også kendt som Cártel Arellano Félix (CAF), er en kriminel organisation som driver narkotikahandel. Kartellet blev startet i Tijuana i Baja California, og det opererer i den nordvestlige del af Mexico. Kartellet konkurrerer med Sinaloa-kartellet i denne del af landet. Tijuana-kartellet bliver regnet som et af de største og mest voldelige i Mexico.

Se også 
 Narkotikakrigen i Mexico
 Francisco Javier Arellano Félix

Kriminelle organisationer
Tijuana
Narkokarteller
Sinaloa-kartellet

Sinaloa-kartellet (Cártel de Sinaloa) er en mexikansk kriminel organisation som driver narkotikahandel. Organisationen blev etableret i Culiacán i Sinaloa i 1980-erne og den er central i den vestlige del af Mexico, i delstatene Baja California, Sinaloa, Durango, Sonora og Chihuahua. Kartellet regnes som det største af de syv store i Mexico. Lederen, Chapo Guzman, er den mest eftersøgte narkobaron i verden.

I en programserie i maj 2010 om Den mexicanske narkotikakrig fandt den amerikanske radiostationen NPR ud af at dele af Mexicos hær har forbindelse til Sinaloa-kartellet. Hæren blev blandt andet beskyldt for at beskytte Guzman.

Kilder 

Kriminelle organisationer
Narkokarteller
Mexico
Snekanon

En snekanon er en maskine til fremstilling af sne, der typisk anvendes på skisportsanlæg, eller til at lave sne til langrendsspor eller snescootere.

En snekanon fungerer ved at vand ved højt tryk presses igennem et antal dyser ud i en jetstrøm. Jetstrømmen dannes i et rør ved at en vifte roteres ved høj fart af en motor. Dyserne er typisk organiseret i et antal ringe i fronten af røret. For at øge snemængden der dannes, blandes der typisk trykluft fra en indbygget kompressor direkte i vandet fra en af ringene.

Snekanoner kan være mere eller mindre avancerede. De mest avancerede kanoner er fuldautomatiske og har indbyggede vejrstationer, så de automatisk regulerer mængden af vand, trykluft, med videre, for at opnå størst mulig produktion.

For at sneen kan dannes, skal de rette betingelser af temperatur og luftfugtighed være til stede.

I Danmark findes der snekanoner på Hedeland Skicenter nær Roskilde, og på skibakken ved Østerlars på Bornholm.

Eksterne links 
Roskilde Ski Klub 

Kanon
Skiløb
Maskiner
Bangsbo Å

Bangsbo Å er en lidt over 12 km lang, slynget å, der fra sydvest løber ud i Kattegat ved Bangsbostrand i den sydlige ende af Frederikshavn i Vendsyssel. Den har sit udspring ved bebyggelsen Gundestrup 3-4 km syd for Gærum og løber  mod nordøst forbi Boel Mølle, hvor den stærkt slyngende kommer gennem det 877 ha store habitatområde Bangsbo Ådal, videre forbi Vrangbæk og Donbæk, hvor en skråning med 60 gravhøje blev fredet i 1958  og videre til den fredede Bangsbo Hovedgård, hvor et 120 ha. stort område af parken og Bangsbo Skov blev fredet i 1944 . Her svinger åen mod øst til dens udløb ved Bangsbostrand.

Se også 
Natura 2000-område nr. 8 Åsted Ådal, Bangsbo Ådal og omliggende overdrevsområder

Eksterne kilder og referencer 

 2000-område 8: Åsted Ådal, Bangsbo Ådal og omliggende overdrevsområder

Vandløb i Danmark
EU-habitatområder i Danmark
Lokaliteter i Frederikshavn Kommune
Romelu Lukaku

Romelu Menema Lukaku Bolingoli (født 13. maj 1993) er en belgisk fodboldspiller, der spiller for den italienske Serie A-klub AS Roma udlejet fra den engelske Premier League-klub Chelsea. Han spiller derudover også for det belgiske fodboldlandshold. Han er bror til Jordan Lukaku.

Klubkarriere

Anderlecht 
På sin 16 års fødselsdag den 13. maj 2009, skrev Lukaku under på en professionel kontrakt med klubben, som udløb i 2012.

Den 24. maj 2009, blot 11 dage efter han havde skrevet sin kontrakt med klubben, fik han sin debut for klubben i den Belgiske Pro League.

Lukaku fortsatte sine imponerende præstationer og blev som bare 16-årig topscorer i den belgiske liga.
Dette fik flere klubber til at opdage det belgiske stortalent, og det endte med et skifte til Premier League i 2011

Chelsea 
I august 2011 blev det offentliggjort, at Lukaku skiftede til Premier League-klubben Chelsea. Lukaku skrev under på en 5-årig kontrakt.

Den 10. august 2012 blev Lukaku udlejet til West Bromwich. Han underskrev her en sæson-lang lejekontrakt. 8 dage efter han var kommet til klubben, scorede han sit første mål for klubben i 3-0 sejren mod Liverpool.

Han vendte herefter tilbage til Chelsea, og spillede 2 ligakampe i starten af 2013/14 sæsonen. Han kom også i spil fra bænken i UEFA Super Cuppen 2013 imod Bayern München, hvor han formåede at brænde det afgørende straffespark i straffesparkskonkurrencen. Træner José Mourinho udlejede Lukaku til Everton i sommeren 2013. Her spillede han på leje frem til sommeren 2014.

Everton 
I juli 2014 blev Lukaku solgt permanent fra Chelsea til Everton for en pris svarende til ca. 263 millioner danske kroner.

Landshold 
Lukaku står (pr. juni 2018) noteret for 71 kampe og 40 scoringer for det belgiske landshold, som han debuterede for i 2010. Han var en del af den belgiske trup, der nåede kvartfinalerne ved VM i 2014 i Brasilien, og deltog også ved EM 2016 og VM 2018.

Lukaku er den mest scorende spiller nogensinde for det belgiske landshold.

Personlige liv 
Lukaku er født i nord Belgien i Antwerpen. Hans far, Roger Lukaku, var også professionel fodboldspiller. Hans lillebror, Jordan Lukaku, er også professionel fodboldspiller, og spillede ligeledes for Anderlecht's akademi.

Referencer

Eksterne henvisninger 

 

Personer fra Antwerpen
Angribere (fodbold)
Fodboldspillere fra Belgien
Fodboldspillere fra RSC Anderlecht
Fodboldspillere fra Chelsea F.C.
Fodboldspillere fra West Bromwich Albion F.C.
Fodboldspillere fra Everton F.C.
Fodboldlandsholdsspillere fra Belgien
Fodboldspillere fra Manchester United F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Anheuser-Busch

Anheuser-Busch er et amerikansk ølkoncern som blandt andet producerer det kendte ølmærke Budweiser. Selskabet blev etableret i 1852. Anheuser-Bush har siden 2008 været en del af Anheuser-Busch InBev-koncernen.

Missouri
Etableret i 1852
Bryggerier i USA
St. Louis
Golf-kartellet

Golf-kartellet (Cártel del Golfo) er en mexikansk kriminel organisation som driver narkotikahandel. Kartellet har sin base i Matamoros i delstaten Tamaulipas i det nordøstlige Mexico. De opererer også i byerne Reynosa og Nuevo Laredo. Golf-kartellets rivaler er blandt andet Sinaloa-kartellet når det gælder organiseret narkotikakriminalitet i de nordlige dele af Mexico.

Bander i Mexico
Guido Reni

Guido Reni (født 4. november 1575 i Bologna, død 18. august 1642 i Bologna) var en italiensk maler i baroktiden. Reni tilhørte koloristerne og regnes som den, der fuldendte den eklektiske klassicisme.

Reni kom allerede som 9-årig i lære hos Denis Calvaert, hvor også Francesco Albani og Domenichino var lærlinger. Inden han fyldte 20, sluttede han sig til Accademia degli Incamminati, der var ledet af Ludovico Carracci. I begyndelsen af 1600-tallet tog han til Rom. Han fik til opgave at male det pavelige kapel, men synes at pavens ministre betalte ham for lidt og forlod derefter Rom til fordel for Bologna i 1616. Her etablerede han en omtalt og produktiv malerskole. 

Hans måske mest kendte værk er Aurora, en 280 x 700 cm stor freske udført for Casino Rospigliosi i Rom fra 1612-1614.

Eksterne henvisninger 

 

Malere fra Italien
Barokmalere
Personer fra Bologna
Italienere i 1500-tallet
Italienere i 1600-tallet
Los Zetas-kartellet

Los Zetas er en mexikansk kriminel gruppering som er en integreret del af Golf-kartellet. Den driver organiseret narkotikahandel. Dens hovedområder er delstaten Tamaulipas, men den har også udvidet aktiviteten til Nuevo León og Coahuila. Gruppens aktiviteter er også observert i delstaterne San Luis Potosí, Veracruz, Michoacán, Guerrero, Zacatecas og Sonora.

Bander i Californien
Etableret i 1999
Bander i New York
Bander i Michigan
Bander i Arizona
Bander i Mexico
Bander i Texas
Bander i Illinois
Reynosa

Reynosa er en by i delstaten Tamaulipas i det nordøstlige Mexico. Byen ligger på grænsen til delstaten Texas i USA.
Indbyggertallet blev i 2005 optalt til 507.998. Det gør byen til den største i Tamaulipas.

Byer i Mexico
David Rehling

David Rehling (født 13. maj 1949, død 2. juni 2021) var en dansk jurist, (autodidakt) journalist og debattør.

Rehling blev uddannet cand.jur. fra Københavns Universitet i 1975, hvorefter han blev ansat som fuldmægtig i Miljøministeriet. Sideløbende underviste han i forvaltningsret ved Københavns Universitet. I 1984 blev han direktør for Danmarks Naturfredningsforening og formåede frem til 1996 at øge den folkelige tilslutning til foreningen og sætte dens mærkesager på den miljøpolitiske dagsorden. Det gjaldt bl.a. Vandmiljøplan I fra 1987. Fra 1987 til 1996, var han tillige vicepræsident for Det Europæiske Miljøsekretariat. I 1996 kom han til Dagbladet Information som redaktør, men blev i 1998 skrivende medarbejder.

Han var folketingskandidat for Det Radikale Venstre i 1973, men blev ikke valgt ind.

David Rehling var en hyppigt anvendt kommentator i medierne, ligesom han også skrev klummer og ledende artikler i Information.

Bibliografi 
 Den lille kanin, der ville være en giraf
 Hjem (erindringer)
 Magtens bog (bidrag, 2002)

Referencer 

Jurister fra Danmark
Journalister fra Danmark
Journalister ved Dagbladet Information
Debattører fra Danmark
Redaktører fra Danmark
Embedsmænd fra Danmark
Selvbiografer fra Danmark
Personer i Kraks Blå Bog (afdøde)
Dansksprogede forfattere fra Danmark
Alfa Romeo Giulietta (1977)

Alfa Romeo Giulietta var en baghjulstrukket, stor mellemklassebil bygget af Alfa Romeo mellem 1977 og 1985.

I den første tid fandtes modellen med to benzinmotorer på 1,3 og 1,6 liter med hhv. 90 og 107 hk. Programmet blev senere udvidet til også at omfatte benzinmotorer på op til 2,0 liter med op til 172 hk samt en turbodieselmotor på 2,0 liter med 81 hk.

Modellen fandtes kun som 4-dørs sedan, og blev i 1985 afløst af den ligeledes baghjulstrukne Alfa Romeo 75.

Giulietta konkurrerede med bl.a. Audi 80, BMW 3-serie, Saab 900 og Volvo 240.

Tekniske specifikationer

Kilder

Eksterne henvisninger 

Giulietta (1977)
Store mellemklassebiler
Baghjulstrukne biler
Biler introduceret i 1977
Biler fra 1970'erne
Biler fra 1980'erne
Årets Bil i Danmark
Motiv (afbildning)

Et motiv er det, som et billede eller et fotografi forestiller. Hvis man tager et billede af en person, kaldes personen på billedet for et motiv. Det samme gælder f.eks. malerier og andre kunstværker. Hvis et kunstværk ikke har noget motiv, kaldes det et abstrakt kunstværk.

Kunst
Je m'appelle Mads

Je m'appelle Mads er en dansk duo bestående af Mads Geertsen og Bounty Niller alias Niels Bøttcher. De er især kendt for deres sang "Danmark" og "Det dufter så dejligt".

Historie 
I 2003 blev Je m'appelle Mads' debutalbum Musculature De Pomfrit!  udgivet på det danske pladeselskab Jenka music. Det modtog tre ud af seks stjerner i musikmagasinet GAFFA.

Je m'appelle Mads optrådte i starten som Je m'appelle Mads og Mette. På debutpladen medvirkede Bounty Niller (også kendt som Niels Bøttcher fra Jenka music) som den dybe ironiske blegtynde raggamuffin-rapper. Snart blev Bounty Niller en større del af Je m'appelle Mads, og projektet hed nu Je m'appelle Mads og Bounty Niller, når de optrådte.

Bandet er kendt for sine utallige farverige halvprovokerende kostumer, humoristiske videoshow og scenografi og vanvittige og energiske liveshow.

Je m'appelle Mads og Bounty Niller udgav i 2005 deres andet album, Jeg Fyrer Hit Efter Hit Af. Dette album var en del mere vokalbaseret end det forrige album, som var et primært elektronisk album med en del elorgel og rytmeboks. Det modtog fire ud af seks stjerner i musikmagasinet GAFFA.

Bandet har optrådt over det meste af landet og også enkelte steder i udlandet, f.eks ved Sonar Festival i Barcelona.
I 2007 indgik Je m'appelle Mads et samarbejde med Danmarks radio og blev en del af programmet Flemmings Helte. Her lavede de et utal af musikvideoer og senere et quizshow, "Le quiz show".

Året efter fik gruppen sammen med den svenske kunstner Fredrik Lindgren til opgave at lave otte afsnit til et satireprogram på DR2. Dette mundede ud i det lidt ukendte program "Bonjour og godaw", som med tiden opnåede en vis kultstatus.

Diskografi 
 Musculature De Pomfrit!  (2003)
 Jeg Fyrer Hit Efter Hit Af (2005)

Referencer

Eksterne henvisninger 
 Myspace side
 Je m'appelle Mads på Discogs

 
Satire
Musikgrupper fra Danmark
Musikgrupper fra 2003
Duoer
Ronja Lundberg

Ronja Lundberg Nielsen (født 12. april 1990) arbejder som konsulent for Flygtningeindsatsen i Red Barnet Ungdom. Hun har tidligere arbejdet for Århus Ungdommens Fællesråd, hvor hun er sekretær for Børn og Unge-byrådet i Aarhus kommune. Lundberg var i 2010/2011 landsnæstformand for Radikal Ungdom.

Ronja Lundberg blev student fra Skanderborg Gymnasium i 2010. Lundberg har været aktiv i Danske Gymnasieelevers Sammenslutning som formand for DGS i Østjylland. Lundberg skriver speciale ved Institut for Statskundskab ved Københavns Universitet. 

I 2009 opnåede hun valg til forretningsudvalget i Radikal Ungdom. Senere blev formand for kampagneudvalget. På landsmødet i oktober 2010 blev hun valgt som næstformand for organisationen. Under Folketingsvalget i 2015 var hun kampagneleder for Sofie Carsten Nielsen.

Politikere fra Det Radikale Venstre
Steder opkaldt efter danske kongelige

En mængde steder har fået navn efter danske konger og dronninger, prinser og prinsesser, ofte som hyldest til bygherren eller en slægtning. En del steder, der kunne forekomme at være opkaldt efter kongelige, er egentlig opkaldt efter helgener eller andre, og navnesammenfaldet kan således være mere eller mindre tilfældigt.

Steder opkaldt efter danske kongelige

Steder opkaldt efter danske kongeliges adelige børn

Steder, der ikke er opkaldt efter danske kongelige, men med forvekslingsmulighed

Se også 
Steder opkaldt efter svenske kongelige

Referencer 

Stednavne
Danmarks historie
Lister relateret til Danmark
Schubert Gambetta

Schubert Gambetta (14. april 1920 – 9. august 1991) var en uruguayansk fodboldspiller, der med Uruguays landshold vandt guld ved VM i 1950 i Brasilien. Han var også med til at vinde det sydamerikanske mesterskab i 1942.

Gambetta spillede på klubplan primært for Nacional i hjemlandet. Her var han med til at vinde intet mindre end ti uruguayanske mesterskaber.

Titler 
Primera División Uruguaya
 1940, 1941, 1942, 1943, 1946, 1947, 1950, 1952, 1955 og 1956 med Nacional

VM
 1950 med Uruguay

Sydamerika-Mesterskabet (Copa América)
 1942 med Uruguay

Referencer

Eksterne henvisninger 
 Footballdatabase.eu spillerinfo

Fodboldspillere fra Uruguay
Fodboldspillere fra Club Nacional de Football
Personer fra Montevideo
Verdensmestre i fodbold
Frederik Lange Grundtvig

Frederik Lange Grundtvig (15. maj 1854 i København – 21. marts 1903 sammesteds) var en dansk-amerikansk præst og folklorist. Han var søn af N.F.S. Grundtvig og hans anden hustru Marie. Hans moder døde få måneder efter hans fødsel, og den efterladte N.F.S. Grundtvig skrev i den anledning blandt andet digtet "Rønnebæksholm", hvori den nyfødte Frederik Lange Grundtvig tilskrives en særlig betydning som foreningen af sin fader og sin nu afdøde moder. 

Efter 1876 at være privat dimitteret til universitetet kastede han sig over studiet af naturhistorie, sagn og folkeminder, hvoraf frugten er hans bog om Løsningsstenen (1878), men havde ved siden af statsvidenskab som embedsstudium. 

1881 tog han statsvidenskabelig eksamen, giftede sig og rejste til Nordamerika, hvor han 1883 blev kaldet til præst for den danske menighed i Clinton, Iowa, og her virkede han indtil 1900. 

Han var sjælen i "Dansk Folkesamfund", hvis opgave var at bevare det danske åndsliv hos de danske i Nordamerika. Under arbejdet herfor havde han idelige og heftige sammenstød med de ortodoks-lutherske eller Indremissionsfolkene derovre. 

Han har digtet flere salmer og fædrelandssange, udgav "Troens Ord" (København 1898).
1901 overtog han af "Kirkeligt Samfund af 1898" hvervet som rejsepræst i Danmark, men en nervesygdom standsede denne virksomhed og afbrød hans studier og lagde ham til sidst i graven.

Han er begravet på Vestre Kirkegård.

Eksterne henvisninger 
 

Præster fra Danmark
Præster fra USA
Danskere i 1800-tallet
Danskere i 1900-tallet
Frederik Lange
Personer fra København
Folklorister
Dansk-amerikanere
Folklorister fra Danmark
Hidalgo del Parral

Hidalgo del Parral er en by i den sydlige del af den mexikanske delstat Chihuahua. Byen er administrativt center for Hidalgo del Parral kommune, kommunen med samme navn. Folketællinger fra 2005 viser at der er 101.147 indbyggere bosat i byen.
 Pancho Villa blev dræbt her 20. juli 1923.

Byer i Mexico
Etableret i 1631
Aníbal Paz

Aníbal Luis Paz (21. maj 1917
(nogle kilder siger 18. februar 1918)
i Montevideo, Uruguay - 21. marts 2013 i Montevideo)
var en uruguayansk fodboldspiller, der med Uruguays landshold vandt guld ved VM i 1950 i Brasilien. Han var også med til at vinde det sydamerikanske mesterskab i 1942. I alt spillede han 22 landskampe.

Paz spillede på klubplan primært for Nacional i hjemlandet. Her var han med til at vinde intet mindre end ni uruguayanske mesterskaber.

Titler 
Primera División Uruguaya
 1939, 1940, 1941, 1942, 1943, 1946, 1947, 1950 og 1952 med Nacional

VM
 1950 med Uruguay

Sydamerika-Mesterskabet (Copa América)
 1942 med Uruguay

Referencer

Eksterne henvisninger 
 

Fodboldspillere fra Uruguay
Verdensmestre i fodbold
Fodboldspillere fra Club Nacional de Football
Personer fra Montevideo
Rhodos (by)

Rhodos by ligger på øen Rhodos en del af Dodekaneserne. Rhodos by er nærmest en fæstning.
Den gamle bydel er uberørt de seneste 400 år. På Mandriki havnen skulle resterne af Kolossen på Rhodos ligge.

Rhodos Lufthavn er placeret 14 km sydvest for byen.

Ekstern henvisning 
 Rhodos by

Byer i Grækenland
by
Osmotisk membran

Osmotiske membraner bruges blandt andet til at oprense drikkevand fra havvand, ved at anvende modsat osmose eller på engelsk reverse osmosis. Modsat osmose virker ved princippet om osmotisk tryk, der handler om en ligevægt imellem koncentrationer og tryk. Ved at påføre højere tryk, end det osmotiske tryk, på saltvandssiden af membranen, vil ligevægten forskydes sådan at vandet netto løber væk fra saltvandssiden af membranen.

Vand
Cand.scient.cons.

Cand.scient.cons. () er betegnelsen for en person, der er indehaver af en kandidatgrad i konservering fra Kunstakademiets Konservatorskole. 

Kandidater
Kandidatgrader
Konservering